การจัดการ 

โครงสร้างการจัดการ 

โครงสร้างกรรมการของบริษัทฯ ณ วันที่ 31 ธันวาคม 2552

โครงสร้างกรรมการของบริษัทฯ ประกอบด้วยคณะกรรมการ 3 ชุด คือ
คณะกรรมการบริษัทฯคณะกรรมการตรวจสอบ และคณะกรรมการสรรหาและกำหนดค่าตอบแทน

คณะกรรมการ

+-----------------------------+----------------------------------------+
| ชื่อ-สกุล                      | ตำแหน่ง                                 |
+-----------------------------+----------------------------------------+
| 1. นายอนุโรจน์ เสนีย์ประกรณ์ไกร  | ประธานกรรมการ                          |
|                             |                                        |
| 2. นายจรัล เจตนลิน            | กรรมการ / กรรมการสรรหาและกำหนดค่าตอบแทน |
|                             |                                        |
| 3. นายวู ยู ติง                | กรรมการ                                |
|                             |                                        |
| 4. นายจาง ยิง ฟู              | กรรมการ                                |
|                             |                                        |
| 5. นางสาวอาภา เสนีย์ประกรณ์ไกร | กรรมการ                                |
|                             |                                        |
| 6. นายโรจน์พันธ์ เสนีย์ประกรณ์ไกร | กรรมการบริหาร                           |
|                             |                                        |
| 7. ดร.โทมัส รอย วิลสัน         | กรรมการบริหาร                           |
|                             |                                        |
| 8. ผศ.ดร.พิพัฒน์ นนทนาธรณ์      | ประธานกรรมการตรวจสอบ/กรรมการอิสระ       |
|                             |                                        |
| 9. นายศักดิ์ริน ชูศักดิ์ตระกูล       | กรรมการตรวจสอบ / กรรมการอิสระ           |
|                             |                                        |
| 10. นายสมพร หวานกิจเจริญ      | กรรมการตรวจสอบ / กรรมการอิสระ           |
|                             |                                        |
| 11. นายสัจจะ สุขสงค์           | กรรมการสรรหาและกำหนดค่าตอบแทน /         |
|                             | กรรมการอิสระ                            |
| 12. นายหลิว ปิง ซุง            |                                        |
|                             | กรรมการสรรหาและกำหนดค่าตอบแทน /         |
| 13. นางสาวอรทัย ช่างประดิษฐ์    | กรรมการอิสระ                            |
|                             |                                        |
|                             | เลขานุการคณะกรรมการ                     |
+-----------------------------+----------------------------------------+

(รายละเอียดของคณะกรรมการปรากฏในเอกสารแนบ 2)

กรรมการผู้มีอำนาจลงนามแทนบริษัทฯ

กรรมการผู้มีอำนาจลงนาม เพื่อมีผลผูกพันแทนบริษัทฯ ได้คือ นายอนุโรจน์ เสนีย์ประกรณ์ไกร
ลงลายมือชื่อและประทับตราสำคัญของบริษัทฯ หรือนายจรัล เจตนลิน
ลงลายมือชื่อและประทับตราสำคัญของบริษัทฯ

อำนาจหน้าที่ของคณะกรรมการบริษัทฯ 

1.  มีอำนาจหน้าที่ตามพระราชบัญญัติบริษัทมหาชนจำกัดฉบับปี พ.ศ.2535
    และกฎหมายอื่นใดที่กำหนดให้เป็นอำนาจหน้าที่ของกรรมการหรือคณะกรรมการของบริษัทมหาชนจำกัด

2.  ปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัทฯ ที่กำหนดไว้
    รวมทั้งดำเนินการตามมติที่ประชุมผู้ถือหุ้น

3.  กำหนดนโยบายหลักในการดำเนินธุรกิจ นโยบายด้านการเงิน นโยบายการระดมเงินทุน
    การบริหารเงินทุน และนโยบายในการบริหารความเสี่ยง เพื่อให้ฝ่ายบริหารนำไปปฏิบัติ

4.  มีอำนาจกำหนดและแก้ไขเปลี่ยนแปลงชื่อกรรมการซึ่งมีอำนาจลงนามผูกพันบริษัทฯ ได้

5.  กำกับดูแลกิจการให้เป็นไปตามหรือดีกว่าเป้าหมายที่ตั้งไว้
    และกำหนดแนวทางแก้ไขในกรณีที่มีอุปสรรคในการบรรลุเป้าหมายนั้น

6.  จัดให้มีการรายงานข้อมูลโดยทั่วไป และข้อมูลงบการเงินต่อผู้ถือหุ้นและผู้มีส่วนได้ส่วนเสียทั่วไป
    อย่างถูกต้อง ครบถ้วน โปร่งใส และเป็นไปตามที่กฎหมายกำหนด

7.  รับทราบรายงานการตรวจสอบที่สำคัญ และกำหนดแนวทางปรับปรุงแก้ไข
    กรณีที่พบข้อบกพร่องที่เป็นสาระสำคัญ

อำนาจหน้าที่ตามที่กำหนดไว้ในข้อบังคับของบริษัทฯ

1.  กำหนดนโยบายและเป้าหมายในการดำเนินธุรกิจบริษัทฯ

2.  อนุมัติการแต่งตั้งและถอดถอนกรรมการผู้จัดการใหญ่ รวมทั้งอนุมัติอัตราเงินเดือน ค่าตอบแทน
    หรือผลประโยชน์อื่นใดแก่บุคคลดังกล่าว

3.  มอบหมายหรือแนะนำกรรมการผู้จัดการใหญ่เพื่อให้พิจารณาหรือปฏิบัติในเรื่องใดเรื่องหนึ่งตามที่คณะกรรมการเห็นสมควร

4.  แต่งตั้งอนุกรรมการหรือคณะทำงานเพื่อพิจารณาเรื่องใดเรื่องหนึ่งตามที่คณะกรรมการเห็นสมควร

5.  พิจารณาเรื่องใดๆ ที่เสนอโดยคณะกรรมการผู้จัดการใหญ่เพื่อให้ความเห็นชอบหรือให้สัตยาบัน

6.  ให้คำแนะนำแก่ที่ประชุมผู้ถือหุ้นในเรื่องต่อไปนี้

    -   การจ่ายเงินปันผล

    -   การก่อให้เกิดหนี้สินโดยการออกหุ้นกู้ ตั๋วเงิน หรือหลักทรัพย์ใดๆ
        ซึ่งการก่อหนี้สินดังกล่าวจะต้องได้รับอนุมัติจากผู้ถือหุ้น

    -   การแต่งตั้งผู้ตรวจสอบบัญชีของบริษัทฯ

    -   เรื่องใดๆ ที่นอกเหนืออำนาจของคณะกรรมการ

การแต่งตั้งและถอดถอนกรรมการ

คณะกรรมการของบริษัทฯ ต้องมีไม่น้อยกว่า 11 คน แต่ไม่มากกว่า 15 คน
และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร
รวมทั้งจะต้องเป็นผู้มีคุณสมบัติและไม่มีลักษณะต้องห้ามตามที่กำหนดโดยกฎหมายว่าด้วยบริษัทมหาชนจำกัดและประกาศคณะกรรมการกำกับหลักทรัพย์และตลาดหลักทรัพย์

กรรมการต้องได้รับการเลือกตั้งโดยที่ประชุมผู้ถือหุ้นตามหลักเกณฑ์และวิธีการดังนี้

- เลือกตั้งโดยใช้เสียงข้างมากโดยให้ถือว่าผู้ถือหุ้นแต่ละคนมีคะแนนเสียงเท่ากับหนึ่งหุ้นต่อหนึ่งเสียง

- ให้ผู้ถือหุ้นลงคะแนนเสียงเลือกบุคคลที่ได้รับการเสนอชื่อเป็นกรรมการทีละคน
บุคคลได้รับคะแนนเสียงจากผู้ถือหุ้นคนใดคนหนึ่งจะถือว่าได้รับคะแนนเสียงตามจำนวนที่ผู้ถือหุ้นผู้นั้นมีอยู่ทั้งหมด
โดยผู้ถือหุ้นดังกล่าวจะแบ่งคะแนนเสียงให้แก่ผู้หนึ่งผู้ใดมากน้อยเพียงใดไม่ได้

-
บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่พึงจะมีหรือพึงจะเลือกในครั้งนั้น
ในกรณีที่บุคคลซึ่งได้รับเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่พึงจะมีให้ประธานที่ประชุมเป็นผู้ออกเสียงชี้ขาด

ในการประชุมสามัญประจำปีผู้ถือหุ้นทุกครั้งให้กรรมการ 1 ใน 3 ออกจากตำแหน่ง
ถ้าจำนวนกรรมการไม่สามารถแบ่งออกเป็น 3 ส่วนได้ก็ให้ออกในจำนวนที่ใกล้ที่สุดกับส่วน 1 ใน 3
โดยให้กรรมการคนที่อยู่ในตำแหน่งนานที่สุดเป็นผู้ออกจากตำแหน่ง

ในกรณีที่ตำแหน่งว่างลงเพราะเหตุอื่นนอกจากถึงคราวออกตามวาระ
ให้คณะกรรมการออกมติเลือกบุคคลหนึ่งซึ่งมีคุณสมบัติและไม่มีลักษณะต้องห้ามตามกฎหมายเข้าเป็นกรรมการแทนในการประชุมคราวถัดไป
เว้นแต่วาระของกรรมการจะเหลือน้อยกว่า 2 เดือน
มตินี้จะต้องประกอบด้วยคะแนนเสียงไม่น้อยกว่า 3 ใน 4
ของจำนวนกรรมการที่ยังเหลืออยู่และบุคคลที่เข้าเป็นกรรมการแทนดังกล่าวจะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน

 ในการประชุมผู้ถือหุ้น ผู้ถือหุ้นอาจลงมติให้กรรมการคนใดออกจากตำแหน่งก่อนถึงวาระได้ด้วยคะแนนเสียงไม่น้อยกว่า 3 ใน 4 ของจำนวนผู้ถือหุ้นที่มาประชุมและมีสิทธิ์ออกเสียงและมีหุ้นรวมกันได้ไม่น้อยกว่ากึ่งหนึ่งของจำนวนหุ้นที่ถือในการประชุมครั้งนั้น

หลักเกณฑ์ในการคัดเลือกกรรมการอิสระ

เป็นผู้ที่มีความรู้ความสามารถและมีความเชี่ยวชาญในสาขาวิชาที่ต่างกัน

ถือหุ้นไม่เกินร้อยละ 1 ของจำนวนหุ้นที่มีสิทธิออกเสียงทั้งหมดของบริษัท บริษัทใหญ่ บริษัทย่อย
บริษัทร่วม ผู้ถือหุ้นรายใหญ่ หรือผู้มีอำนาจควบคุมบริษัท
ทั้งนี้ให้นับรวมการถือหุ้นของผู้ที่เกี่ยวข้องของกรรมการรายนั้นๆ ด้วย

ไม่เป็นกรรมการที่มีส่วนร่วมบริหารงาน ลูกจ้าง พนักงาน ที่ปรึกษาที่ได้เงินเดือนประจำ
หรือผู้มีอำนาจควบคุมของบริษัท บริษัทใหญ่ บริษัทย่อย บริษัทร่วม บริษัทย่อยลำดับเดียวกัน
หรือนิติบุคคลที่อาจมีความขัดแย้งทั้งในปัจจุบันและ 2 ปีก่อนหน้า

ไม่เป็นบุคคลที่มีความสัมพันธ์ทางสายโลหิตหรือโดยการจดทะเบียนตามกฎหมายในลักษณะที่เป็น
บิดามารดา คู่สมรส พี่น้องและบุตร รวมทั้งคู่สมรสของบุตรและผู้บริหาร ผ้ถือหุ้นรายใหญ่
ผู้มีอำนาจควบคุมของบริษัท
หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัทหรือบริษัทย่อย

ไม่มีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่
หรือผู้มีอำนาจควบคุมบริษัท ในลักษณะที่อาจเป็นการขัดขวางการใช้วิจารณญาณอย่างอิสระ
รวมทั้งไม่เคยเป็นผู้ถือหุ้นที่มีนัยหรือผู้มีอำนาจควบคุมของผู้ที่มีความสัมพันธ์ทางธุรกิจของบริษัท บริษัท
บริษัทใหญ่ บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมบริษัททั้งในปัจจุบันและ 2
ปีก่อนหน้า

ไม่เคยเป็นผู้สอบบัญชีของบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่
หรือผู้มีอำนาจควบคุมบริษัท และไม่เป็นผู้ถือหุ้นที่มีนัย ผู้มีอำนาจควบคุม
หรือหุ้นส่วนผู้จัดการของสำนักงานสอบบัญชี ซึ่งมีผู้สอบบัญชีของบริษัท บริษัทใหญ่ บริษัทย่อย บริษัทร่วม
ผู้ถือหุ้นรายใหญ่ หรือผู้มีอำนาจควบคุมบริษัท สังกัดอยู่ทั้งในปัจจุบันและ 2 ปีก่อนหน้า

ไม่เคยเป็นผู้ให้บริการทางวิชาชีพใดๆ
ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงิน
ซึ่งได้รับค่าบริการเกินกว่าสองล้านบาทต่อปีจากบริษัท บริษัทใหญ่ บริษัทย่อย บริษัทร่วม
ผู้ถือหุ้นรายใหญ่ หรือผู้มีอำนาจควบคุมบริษัท และไม่เป็นผู้ถือหุ้นที่มีนัย ผู้มีอำนาจควบคุม
หรือหุ้นส่วนผู้จัดการของผู้ให้บริการทางวิชาชีพนั้นด้วยทั้งในปัจจุบันและ 2 ปีก่อนหน้า

ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการบริษัท ผู้ถือหุ้นรายใหญ่
หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่

ไม่ประกอบกิจการซึ่งมีสภาพอย่างเดียวกันและเป็นการแข่งขันที่เป็นนัยกับกิจการของบริษัท
หรือเข้าเป็นหุ้นส่วนในห้างหุ้นส่วน หรือเป็นผู้ถือหุ้นที่มีนัย
หรือเป็นกรรมการของบริษัทอื่นซึ่งประกอบกิจการที่มีสภาพอย่างเดียวกันและเป็นการแข่งขันที่เป็นนัยกับกิจการของบริษัท

ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

การประชุมคณะกรรมการ

คณะกรรมการมีกำหนดประชุมโดยปกติเป็นประจำทุกไตรมาสของปีและอาจมีการประชุมเพิ่มตามความจำเป็น
โดยมีการกำหนดวาระชัดเจน ล่วงหน้า และมีวาระพิจารณาติดตามผลดำเนินงานเป็นประจำ
ฝ่ายเลขานุการบริษัทได้จัดทำหนังสือเชิญประชุมพร้อมระเบียบวาระการประชุมและเอกสารก่อนการประชุมล่วงหน้า
7 วัน เพื่อให้กรรมการได้มีเวลาศึกษาข้อมูลอย่างเพียงพอก่อนเข้าร่วมประชุม
ปกติการประชุมแต่ละครั้งจะใช้เวลาประมาณ 2 - 4 ชม. โดยในปี 2552 ที่ผ่านมา
คณะกรรมการมีการประชุมตามวาระปกติจำนวน 4 ครั้ง
โดยการเข้าร่วมประชุมของคณะกรรมการบริษัทฯ แต่ละท่านสรุปได้ดังนี้

  -------------- --------------- ------------------------------------ ------------------- ------------------------- ---------- ------
  รายชื่อกรรมการ                   ตำแหน่ง                               สถิติการเข้าร่วมประชุม                                        
                                                                      ประจำปี 2552                                              

                                                                      ประชุมคณะกรรมการ     ประชุมใหญ่สามัญผู้ถือหุ้นประจำปี   ประชุมผู้ถือ   รวม
                                                                      (จำนวน 4 ครั้ง)                                 TLUXE-W1   

  1              นายอนุโรจน์       ประธานกรรมการ                        4                   1                         1          6
                 เสนีย์ประกรณ์ไกร                                                                                                 

  2              นายวู ยู ติง       กรรมการ                              4                   1                         1          6

  3              นายจาง ยิง ฟู     กรรมการ                              2                   -                         1          3

  4              นางสาวอาภา      กรรมการ                              4                   1                         1          6
                 เสนีย์ประกรณ์ไกร                                                                                                 

  5              นายจรัล เจตนลิน   กรรมการ /                            4                   1                         1          6
                                 กรรมการสรรหาและกำหนดค่าตอบแทน                                                                  

  6              นายโรจน์พันธ์      กรรมการบริหาร                         2                   1                         -          3
                 เสนีย์ประกรณ์ไกร                                                                                                 

  7              ดร.โทมัส วิลสัน    กรรมการบริหาร                         4                   1                         1          6

  8              ผศ.ดร.พิพัฒน์      ประธานกรรมการตรวจสอบ / กรรมการอิสระ   4                   1                         1          6
                 นนทนาธรณ์                                                                                                      

  9              นายสมพร         กรรมการตรวจสอบ / กรรมการอิสระ         4                   1                         1          6
                 หวานกิจเจริญ                                                                                                    

  10             นายศักดิ์ริน        กรรมการตรวจสอบ / กรรมการอิสระ         3                   1                         1          5
                 ชูศักดิ์ตระกูล                                                                                                     

  11             นายสัจจะ สุขสงค์   ประธานกรรมการสรรหาและกำหนดค่าตอบแทน / 4                   1                         1          6
                                 กรรมการอิสระ                                                                                   

  12             นายหลิว ปิง ซุง    กรรมการสรรหาและกำหนดค่าตอบแทน /       3                   -                         1          4
                                 กรรมการอิสระ                                                                                   
  -------------- --------------- ------------------------------------ ------------------- ------------------------- ---------- ------

ทั้งนี้ได้มีการจดบันทึกการประชุมเป็นลายลักษณ์อักษร
จัดเก็บรายงานการประชุมที่ผ่านการรับรองจากประธานกรรมการตรวจสอบและกรรมการอิสระพร้อมให้คณะกรรมการและผู้ที่เกี่ยวข้องตรวจสอบได้

คณะกรรมการตรวจสอบ (Audit Committee)

รายชื่อคณะกรรมการตรวจสอบ ณ วันที่ 31 ธันวาคม 2552 ประกอบด้วย

  --------------------------- -------------------------------------------
  ชื่อ-สกุล                      ตำแหน่ง

  1. ผศ.ดร.พิพัฒน์ นนทนาธรณ์      ประธานกรรมการตรวจสอบ / กรรมการอิสระ

  2. นายศักดิ์ริน ชูศักดิ์ตระกูล       กรรมการตรวจสอบ / กรรมการอิสระ

  3. สมพร หวานกิจเจริญ          กรรมการตรวจสอบ / กรรมการอิสระ
  --------------------------- -------------------------------------------

คณะกรรมการตรวจสอบ ประกอบด้วยกรรมการอิสระ 3 ท่าน โดยที่ประชุมคณะกรรมการบริษัทฯ
เป็นผู้อนุมัติการจัดตั้งคณะกรรมการตรวจสอบ
และกำหนดให้คณะกรรมการตรวจสอบอยู่ในวาระคราวละ 3 ปี ทั้งนี้ต้องไม่เกิน 3 วาระติดต่อกัน
(แต่อาจได้รับการเสนอให้อยู่ได้เกินกว่า 3 วาระติดต่อกัน หากมีคุณสมบัติเพียงพอ)

อำนาจหน้าที่ของคณะกรรมการตรวจสอบ 

1.  สอบทานให้บริษัทมีการรายงานทางการเงินอย่างถูกต้องและเพียงพอ

2.  สอบทานให้บริษัทมีระบบควบคุมภายในและระบบตรวจสอบภายในที่เหมาะสม

  และมีประสิทธิผลและพิจารณาความเป็นอิสระของหน่วยงานตรวจสอบภายใน
  ตลอดจนให้ความเห็นชอบในการพิจารณาแต่งตั้ง โยกย้ายเลิกจ้างหัวหน้างานตรวจสอบภายใน
  หรือหน่วยงานอื่นใดที่รับผิดชอบเกี่ยวกับการตรวจสอบภายใน

3.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์ข้อกำหนดของตลาดหลักทรัพย์และกฎหมายที่เกี่ยวข้องกับธุรกิจของบริษัท

4.  พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
    และเสนอค่าตอบแทนของบุคคลดังกล่าว
    รวมทั้งเข้าร่วมประชุมกับผู้สอบโดยไม่มีฝ่ายจัดการเข้าร่วมประชุมด้วยอย่างน้อยปีละ 1 ครั้ง

5.  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้เป็นไปตามกฎหมายและข้อกำหนดของตลาดหลักทรัพย์
    ทั้งนี้เพื่อให้มั่นใจว่ารายการดังกล่าวสมเหตุสมผลเป็นประโยชน์สูงสุดต่อบริษัท

6.  จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานกรรมการตรวจสอบและต้องประกอบด้วยข้อมูลดังต่อไปนี้

    1.  ความเห็นเกี่ยวกับความถูกต้องครบถ้วน เป็นที่เชื่อถือได้ของรายงานทางการ

  เงินของบริษัท

2.  ความเห็นเกี่ยวกับความพอเพียงของระบบควบคุมภายในของบริษัท

3.  ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาด หลักทรัพย์
    ข้อกำหนดของตลาดหลักทรัพย์หรือกฎหมายที่เกี่ยวข้องกับธุรกิจ ของบริษัท

4.  ความเห็นเกี่ยวกับความเหมาะสมของผู้สอบบัญชี

5.  ความเห็นเกี่ยวกับรายการที่อาจมีความขัดแย้งทางผลประโยชน์

6.  จำนวนการประชุมคณะกรรมการตรวจสอบและการเข้าร่วมประชุมของ
    กรรมการตรวจสอบแต่ละท่าน

7.  ความเห็นหรือข้อสังเกตโดยรวมที่คณะกรรมการตรวจสอบได้รับจากการ ปฎิบัติหน้าที่ตามกฎบัตร

8.  รายการอื่นที่เห็นว่าผู้ถือหุ้นและผู้ลงทุนทั่วไปควรทราบภายใต้ขอบเขตหน้าที่

  และความรับผิดชอบที่ได้รับมอบหมายจากคณะกรรมการบริษัท

7.  ปฏิบัติหน้าที่อื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

คณะกรรมการสรรหาและกำหนดค่าตอบแทน (Remuneration Committee)

รายชื่อคณะกรรมการสรรหาและกำหนดค่าตอบแทน ณ วันที่ 31 ธันวาคม 2552 ประกอบด้วย

  --------------------------- -------------------------------------------
  ชื่อ-สกุล                      ตำแหน่ง

  1. นายสัจจะ สุขสงค์            ประธานกรรมการสรรหาและกำหนดค่าตอบแทน /
                              กรรมการอิสระ

  2. นายจรัล เจตนลิน            กรรมการสรรหาและกำหนดค่าตอบแทน

  3. นายหลิว ปิง ซุง             กรรมการสรรหาและกำหนดค่าตอบแทน / กรรมการอิสระ
  --------------------------- -------------------------------------------

คณะกรรมการสรรหาและกำหนดค่าตอบแทน ประกอบด้วยกรรมการอิสระอย่างน้อย 1 ท่าน
โดยที่ประชุมคณะกรรมการของบริษัทฯ
เป็นผู้อนุมัติการจัดตั้งคณะกรรมการสรรหาและกำหนดค่าตอบแทน
และกำหนดให้คณะกรรมการสรรหาและกำหนดค่าตอบแทนอยู่ในวาระคราวละ 3 ปี ทั้งนี้ต้องไม่เกิน
3 วาระติดต่อกัน (แต่อาจได้รับการเสนอให้อยู่ได้เกินกว่า 3 วาระติดต่อกัน
หากมีคุณสมบัติเพียงพอ)

 อำนาจหน้าที่ของคณะกรรมการสรรหาและกำหนดค่าตอบแทน 

1.  สรรหาผู้ที่ผ่านการคัดเลือก และมีคุณสมบัติเหมาะสมในการดำรงตำแหน่งบริษัทฯ
    เพื่อเสนอต่อคณะกรรมการบริษัทฯ เพื่อพิจารณา ในกรณีที่ตำแหน่งดังกล่าวว่างลง

2.  สอบทานเกี่ยวกับโครงสร้าง ขนาด และองค์ประกอบของคณะกรรมการบริษัทฯ
    และให้ข้อเสนอแนะในกรณีที่เห็นควรให้มีการเปลี่ยนแปลง

3.  ประเมินผลการปฏิบัติงานของคณะกรรมการบริษัทฯ เป็นประจำทุกปี
    เพื่อรายงานต่อคณะกรรมการบริษัทฯ

4.  กำหนดและสอบทานกรอบนโยบาย แนวทาง
    และค่าตอบแทนอย่างเหมาะสมสำหรับกรรมการบริษัทฯ
    ให้สอดคล้องเหมาะสมกับความรับผิดชอบ
    และเปรียบเทียบได้กับระดับที่ปฏิบัติอยู่ในอุตสาหกรรมและประโยชน์ที่คาดว่าจะได้
    และเป็นไปตามนโยบายที่คณะกรรมการกำหนด โดยเชื่อมโยงกับผลการดำเนินงานของบริษัทฯ
    และผลการดำเนินงานของกรรมการแต่ละท่าน
    และหากพิจารณาเพื่อนำเสนอแล้วเห็นควรให้มีการเปลี่ยนแปลงไปจากมติผู้ถือหุ้นเดิม
    ให้นำเสนอเรื่องต่อกรรมการบริษัทฯ พิจารณาเพื่อนำเสนอต่อผู้ถือหุ้นเพื่อพิจารณาอนุมัติต่อไป

5.  ปฏิบัติงานอื่นใดที่เกี่ยวข้องตามข้อบังคับนี้ตามที่คณะกรรมการร้องขอ

8.4 คณะผู้บริหาร

+----------------------------------+-----------------------------------+
| ชื่อ-สกุล                           | ตำแหน่ง                            |
+----------------------------------+-----------------------------------+
| 1. นายอนุโรจน์ เสนีย์ประกรณ์ไกร       | กรรมการผู้จัดการใหญ่                  |
|                                  |                                   |
| 2. นายโรจน์พันธ์ เสนีย์ประกรณ์ไกร      | รองกรรมการผู้จัดการใหญ่               |
|                                  |                                   |
| 3. ดร.โทมัส รอย วิลสัน              | รองกรรมการผู้จัดการใหญ่               |
|                                  |                                   |
| 4. นางสาวลัดดา เฮียบสุวรรณ          | ผู้ช่วยกรรมการผู้จัดการใหญ่              |
|                                  |                                   |
| 5. นางสาวสมถวิล ปานสกุล            | ผู้จัดการฝ่ายจัดซื้อ                     |
|                                  |                                   |
| 6. นายชูชัย แซ่เอี๊ยะ                 | ผู้จัดการฝ่ายผลิตอาหารกุ้ง               |
|                                  |                                   |
| 7. นายสมศักดิ์ จำปาศักดิ์              | ผู้จัดการฝ่ายผลิตอาหารปลา              |
|                                  |                                   |
| 8. นายอุทัย คูหาวิชานันท์              | ผู้จัดการฝ่ายขายและการตลาด            |
|                                  |                                   |
| 9. นายชาญชัย นุชเรือน               | ผู้จัดการฝ่ายวิศวกรรม                  |
|                                  |                                   |
| 10. นายสกล ทองพิชิตกุล              | ผู้จัดการฝ่ายทรัพยากรมนุษย์              |
+----------------------------------+-----------------------------------+
|                                  |                                   |
+----------------------------------+-----------------------------------+

  (รายละเอียดของผู้บริหารทุกท่าน ปรากฏในเอกสารแนบ 2)

8.4.1 อำนาจหน้าที่ของคณะผู้บริหาร 

1.  มีอำนาจสั่งการ วางแผน และดำเนินงานของบริษัทฯ
    ให้เป็นไปตามนโยบายที่คณะกรรมการบริษัท กำหนด

2.  กำหนดนโยบายทางการตลาด

3.  พิจารณางบประมาณประจำปี การกำหนดงบประมาณของแต่ละหน่วยงาน
    และอำนาจหน้าที่ของบุคคล
    ตลอดจนขั้นตอนของแต่ละหน่วยงานในการใช้จ่ายงบประมาณประจำปีที่ตั้งไว้เพื่อเสนอต่อคณะกรรมการบริษัทฯ
    และการควบคุมดูแลการใช้จ่ายตามงบประมาณที่ได้รับอนุมัติจากคณะกรรมการบริษัทฯ แล้ว

4.  การแก้ไขสัญญา และการเลิกสัญญาซึ่งมีสาระสำคัญตามที่คณะกรรมการบริษัทฯ
    พิจารณาเห็นสมควร

5.  พิจารณาวาระต่าง ๆ ก่อนเสนอขออนุมัติจากคณะกรรมการบริษัทฯ

6.  เป็นผู้ตัดสินใจในเรื่องที่สำคัญของบริษัทฯ กำหนดภารกิจ วัตถุประสงค์ แนวทาง
    นโยบายของบริษัทฯ รวมถึงการกำกับดูแลการดำเนินงานโดยรวม ผลผลิต
    ความสัมพันธ์กับลูกค้าและต้องรับผิดชอบต่อคณะกรรมการบริษัทฯ

7.  มีอำนาจอนุมัติค่าใช้จ่าย หรือการจ่ายเงินตามโครงการ หรือการลงทุน
    หรือการซื้อขายทรัพย์สินถาวรของบริษัทฯตามที่ได้รับอนุมัติจากคณะกรรมการบริษัทฯ แล้ว

8.  มีอำนาจอนุมัติวงเงินสำหรับการชำระ หรือใช้จ่ายเพื่อธุรกรรมตามปกติธุรกิจของบริษัทฯ
    แต่ละครั้งมูลค่าไม่เกิน 5,000,000 บาท (ห้าล้านบาทถ้วน)

9.  มีอำนาจอนุมัติการจัดซื้อจัดจ้าง การเข้าทำสัญญา การจ่ายเงินหรือการกระทำนิติกรรมใด ๆ
    ที่เกี่ยวข้องกับธุรกิจการค้าโดยปกติและตามมติคณะกรรมการบริษัทฯ

10. มีอำนาจจ้าง แต่งตั้ง ปลดออก ให้ออก ไล่ออก กำหนดอัตราค่าจ้าง ปรับขึ้นเงินเดือน
    สำหรับพนักงานระดับต่ำกว่าผู้อำนวยการลงมา

11. มีอำนาจกระทำการและแสดงตนเป็นตัวแทนบริษัทฯ ต่อบุคคลภายนอกในกิจการที่เกี่ยวข้อง
    และเป็นประโยชน์ต่อบริษัทฯ

12. ดำเนินกิจการที่เกี่ยวข้องกับการบริหารงานทั่วไปของบริษัทฯ

13. ดำเนินการเสนอต่อที่ประชุมคณะกรรมการบริษัทฯในเรื่องใด ๆ
    ซึ่งจะต้องได้รับการลงมติและหรืออนุมัติจากที่ประชุมคณะกรรมการบริษัทฯ
    และเรื่องดังกล่าวจะต้องแจ้งต่อหน่วยงานที่เกี่ยวข้อง เช่น
    สำนักงานคณะกรรมการกำกับหลักทรัพย์และตลาดหลักทรัพย์ ตลาดหลักทรัพย์แห่งประเทศไทย
    และกระทรวงพาณิชย์

8.4.2 การสรรหากรรมการและผู้บริหาร

บริษัทฯ มีคณะกรรมการสรรหาและกำหนดค่าตอบแทนเพื่อคัดเลือกบุคคลที่จะแต่งตั้งเป็นกรรมการ
ซึ่งกรรมการบริษัทฯ บางส่วนจะมาจากตัวแทนผู้ถือหุ้นรายใหญ่
โดยส่งบุคคลเข้าเป็นคณะกรรมการได้กลุ่มละ 1 ท่าน และมาจากการคัดเลือกจากผู้ที่มีคุณวุฒิ
และวัยวุฒิที่เหมาะสม เข้ามาดำรงตำแหน่ง โดยมีการดำเนินการ ดังต่อไปนี้

-   ในการสรรหาให้พิจารณาถึงความเหมาะสมของจำนวน
    โครงสร้างและองค์ประกอบของคณะกรรมการเทียบกับธุรกิจของบริษัทและตลาด

-   ในการสรรหากรรมการให้พิจารณาจากทั้งผู้ถือหุ้นและบุคคลภายนอกโดยยึดถือตามหลักคุณสมบัติ

-   ในกรณีการสรรหาจากบุคคลภายนอกให้พิจารณาสรรหาจากผู้ทรงคุณวุฒิที่มีพื้นฐานและความเชี่ยวชาญ
    หลากหลายอาชีพ มีภาวะเป็นผู้นำ วิสัยทัศน์ มีประวัติการทำงานที่โปร่งใส ไม่ด่างพร้อย
    รวมทั้งมีความสามารถในการแสดงความคิดเห็นที่เป็นอิสระ

-   ให้คณะกรรมการสรรหาและกำหนดค่าตอบแทน มีหน้าที่ในการสรรหากรรมการบริษัททั้งคณะ
    ทั้งกรรมการที่เป็นผู้บริหาร กรรมการอิสระ กรรมการที่ไม่เป็นผู้บริหาร
    และประธานเจ้าหน้าที่บริหาร
    และยังให้รวมถึงการสรรหาผู้บริหารระดับสูงตั้งแต่ระดับผู้ช่วยกรรมการผู้จัดการขึ้นไปอีกด้วย

-   เมื่อคณะกรรมการสรรหาและกำหนดค่าตอบแทน สรรหาเสร็จแล้ว
    ให้เสนอคณะกรรมการบริษัทเพื่อพิจารณา
    และนำเสนอผู้ถือหุ้นหรือคณะกรรมการบริษัทเพื่อแต่งตั้งต่อไป

8.4.3 แนวทางการสรรหากรรมการบริษัท

กรรมการบริษัทจะต้องมีคุณสมบัติ ดังต่อไปนี้

-   มีคุณสมบัติและไม่มีลักษณะต้องห้ามตามกฎหมายว่าด้วยบริษัทมหาชนในขณะที่ดำเนินการสรรหา

-   กรณีกรรมการอิสระ
    ต้องมีคุณสมบัติเกี่ยวกับความเป็นอิสระตามแนวทางเดียวกันกับคุณสมบัติของกรรมการตรวจสอบตามประกาศตลาดหลักทรัพย์แห่งประเทศไทยในขณะที่ดำเนินการสรรหา
    และต้องเป็นผู้มีความรู้ ประสบการณ์ในสาขาใดสาขาหนึ่งดังต่อไปนี้ เช่น อุตสาหกรรม
    พาณิชยกรรม ธุรกิจบริการ กฎหมาย บัญชี การเงิน ประชาสัมพันธ์ หรือด้านบริหารภาครัฐ
    รวมทั้งต้องไม่เป็นญาติสนิท (เช่น บิดา มารดา คู่สมรส บุตร พี่น้อง ลุง ป้า น้า อา
    รวมทั้งคู่สมรส) กับผู้บริหารหรือผู้ถือหุ้นใหญ่ของบริษัทหรือบริษัทย่อย
    อีกทั้งไม่เป็นกรรมการที่มีส่วนร่วมในการบริหารงาน พนักงาน ลูกจ้าง
    หรือที่ปรึกษาที่ได้รับเงินเดือนประจำของบริษัท และไม่เป็นผู้ให้บริการทางวิชาชีพแก่บริษัท
    (เช่น ผู้สอบบัญชี ที่ปรึกษากฎหมาย)

-   กรรมการต้องเป็นบุคคลที่มีความรู้ ความสามารถ ประสบการณ์ มีความซื่อสัตย์ สุจริต
    มีจริยธรรมในการดำเนินธุรกิจ และมีเวลาเพียงพอที่จะอุทิศความรู้ ความสามารถประสบการณ์
    และปฏิบัติ หน้าที่ให้แก่บริษัทได้

ค่าตอบแทนของกรรมการและระดับผู้บริหาร 

ค่าตอบแทนที่เป็นตัวเงิน

ค่าตอบแทนคณะกรรมการบริษัทฯ

ค่าตอบแทนคณะกรรมการสำหรับปี 2552 รวม 12 ท่าน
ประกอบด้วยค่าตอบแทนรายเดือนและค่าตอบแทนพิเศษจำนวน 2,605,000 บาท
โดยแยกเป็นค่าตอบแทนรายบุคคลดังนี้

จำนวนเงิน (บาท)

+---------------------+-------+-------+-------+-------+-------+-------+
| รายชื่อกรรมการ        | ค่าต   |       | ค่าเบี้ย |       | ร     |       |
|                     | อบแทน |       | ประชุม |       | วมค่าต |       |
|                     |       |       |       |       | อบแทน |       |
+---------------------+-------+-------+-------+-------+-------+-------+
|                     | ปี     | ปี     | ปี     | ปี     | ปี     | ปี     |
|                     | 2551  | 2552  | 2551  | 2552  | 2551  | 2552  |
+---------------------+-------+-------+-------+-------+-------+-------+
| 1. นายอนุโรจน์        | 24    | 24    | 7     | 7     | 31    | 31    |
| เสนีย์ประกรณ์ไกร       | 0,000 | 0,000 | 0,000 | 0,000 | 0,000 | 0,000 |
|                     |       |       |       |       |       |       |
| 2. นายจรัล เจตนลิน    | 15    | 15    | 7     | 6     | 22    | 21    |
|                     | 0,000 | 0,000 | 3,000 | 8,000 | 3,000 | 8,000 |
| 3. นายวู ยู ติง        |       |       |       |       |       |       |
|                     | 15    | 15    | 4     | 4     | 19    | 19    |
| 4. นายจาง ยิง ฟู      | 0,000 | 0,000 | 8,000 | 8,000 | 8,000 | 8,000 |
|                     |       |       |       |       |       |       |
| 5. นางสาวอาภา       | 15    | 15    | 1     | 2     | 16    | 17    |
| เสนีย์ประกรณ์ไกร       | 0,000 | 0,000 | 2,000 | 4,000 | 2,000 | 4,000 |
|                     |       |       |       |       |       |       |
| 6. นายโรจน์พันธ์       | 15    | 15    | 3     | 3     | 18    | 18    |
| เสนีย์ประกรณ์ไกร       | 0,000 | 0,000 | 6,000 | 6,000 | 6,000 | 6,000 |
|                     |       |       |       |       |       |       |
| 7. ดร.โทมัส รอย วิลสัน | 15    | 15    | 4     | 2     | 19    | 17    |
|                     | 0,000 | 0,000 | 0,000 | 0,000 | 0,000 | 0,000 |
| 8. ผศ.ดร.พิพัฒน์       |       |       |       |       |       |       |
| นนทนาธรณ์            | 15    | 15    | 4     | 4     | 19    | 19    |
|                     | 0,000 | 0,000 | 0,000 | 0,000 | 0,000 | 0,000 |
| 9. นายศักดิ์ริน         |       |       |       |       |       |       |
| ชูศักดิ์ตระกูล           | 18    | 18    | 9     | 8     | 27    | 26    |
|                     | 0,000 | 0,000 | 0,000 | 9,000 | 0,000 | 9,000 |
| 10. นายสมพร         |       |       |       |       |       |       |
| หวานกิจเจริญ          | 15    | 15    | 7     | 7     | 22    | 22    |
|                     | 0,000 | 0,000 | 8,000 | 2,000 | 8,000 | 2,000 |
| 11. นายสัจจะ สุขสงค์   |       |       |       |       |       |       |
|                     | 15    | 15    | 7     | 7     | 22    | 22    |
| 12. นายหลิว ปิง ซุง    | 0,000 | 0,000 | 8,000 | 7,000 | 8,000 | 7,000 |
|                     |       |       |       |       |       |       |
|                     | 15    | 15    | 7     | 8     | 22    | 24    |
|                     | 0,000 | 6,000 | 3,000 | 4,000 | 3,000 | 0,000 |
|                     |       |       |       |       |       |       |
|                     | 15    | 15    | 6     | 5     | 21    | 20    |
|                     | 0,000 | 0,000 | 8,000 | 1,000 | 8,000 | 1,000 |
+---------------------+-------+-------+-------+-------+-------+-------+
| รวม                 | 1,92  | 1,92  | 70    | 67    | 2,62  | 2,60  |
|                     | 0,000 | 6,000 | 6,000 | 9,000 | 6,000 | 5,000 |
+---------------------+-------+-------+-------+-------+-------+-------+

  นโยบายค่าตอบแทนกรรมการ

ในการกำหนดค่าตอบแทนกรรมการของบริษัทให้คณะกรรมการสรรหาและกำหนดค่าตอบแทนพิจารณาผลตอบแทนพิจารณากำหนดค่าตอบแทนตามแนวทาง
ดังต่อไปนี้

  1. ค่าตอบแทนกรรมการ

ค่าตอบแทนของคณะกรรมการบริษัท ให้พิจารณาจากหน้าที่ความรับผิดชอบของคณะกรรมการ
การทำงานของกรรมการ โดยได้รับความเห็นชอบจากผู้ถือหุ้น

ให้คณะกรรมการสรรหาและกำหนดค่าตอบแทนพิจารณาถึงประเภทค่าตอบแทน วิธีการจ่ายค่าตอบแทน
และจำนวนค่าตอบแทนกรรมการ และนำเสนอคณะกรรมการบริษัทเพื่อให้ความเห็นชอบ
และนำเสนอต่อผู้ถือหุ้นหรือคณะกรรมการบริษัทเพื่ออนุมัติ

ในการพิจารณาค่าตอบแทนดังกล่าวคณะกรรมการสรรหาและกำหนดค่าตอบแทนจะต้องคำนึงให้สอดคล้องกับหน้าที่ความรับผิดชอบ
ความตั้งใจของกรรมการ ประเภทและขนาดธุรกิจของบริษัท ตลาด
โดยที่ค่าตอบแทนดังกล่าวต้องอยู่ในระดับที่เหมาะสมและเพียงพอที่จะจูงใจและรักษากรรมการที่มีคุณภาพไว้

  2. ประเภทค่าตอบแทน ควรประกอบด้วย 2 ส่วน

  2.1 ค่าเบี้ยประชุม เพื่อสะท้อนการทำงานของกรรมการและจูงใจให้กรรมการเข้าร่วมประชุม

  2.2 ค่าตอบแทนประจำเดือน เพื่อสะท้อนถึงหน้าที่และความรับผิดชอบของกรรมการ

  3. วิธีการจ่ายค่าตอบแทน

3.1 เบี้ยประชุม ให้จ่ายกับกรรมการ และอนุกรรมการทุกท่านที่เข้าประชุม (ทั้งกรรมการอิสระ
กรรมการที่ไม่เป็นผู้บริหาร และกรรมการที่เป็นผู้บริหาร และกรรมการชุดย่อย เช่น
กรรมการตรวจสอบ กรรมการสรรหาและกำหนดค่าตอบแทน)

3.2 ค่าตอบแทนประจำเดือน ให้จ่ายเป็นประจำเดือนสำหรับกรรมการอิสระ
และกรรมการที่ไม่เป็นผู้บริหาร
ส่วนกรรมการที่เป็นผู้บริหารแม้จะได้รับเงินเดือนซึ่งครอบคลุมหน้าที่และความรับผิดชอบในฐานะผู้บริหารแล้วก็ตาม
แต่ให้จ่ายค่าตอบแทนประจำเดือนด้วยเพื่อสะท้อนถึงหน้าที่และความรับผิดชอบในฐานะกรรมการ

ค่าตอบแทนคณะผู้บริหาร

  ----------------------- ----------------------- -----------------------
                          ปี 2551                  ปี 2552

  ค่าตอบแทนผู้บริหาร (บาท)    15,435,466              16,334,259
  ----------------------- ----------------------- -----------------------

ค่าตอบแทนอื่น

ใบสำคัญแสดงสิทธิที่จะซื้อหุ้นสามัญของบริษัทจัดสรรให้กรรมการ จำนวน 3,010,000 หน่วย
และผู้บริหารจำนวน1,630,000 หน่วย คิดเป็นร้อยละ 40.13 และร้อยละ 21.73
ตามลำดับของจำนวนใบสำคัญแสดงสิทธิที่จะเสนอขายให้กับ กรรมการ ผู้บริหาร และพนักงานทั้งหมด
7,500,000 หน่วย ราคาต่อหน่วย 0 บาท อายุ 4 ปี ราคาการใช้สิทธิหุ้นละ 1.50 บาท
(อาจเปลี่ยนแปลงภายหลังตามเงื่อนไขการปรับสิทธิ) ทั้งนี้ไม่มีกรรมการ ผู้บริหารหรือ
พนักงานรายใดที่ได้รับการจัดสรรเกินร้อยละ 5 ของจำนวนใบสำคัญแสดงสิทธิที่จะเสนอขายให้กับ
กรรมการ ผู้บริหาร และพนักงานทั้งหมด 7,500,000 หน่วย

รายชื่อกรรมการที่ได้รับการจัดสรร

+---------------------+-----------------------------+--------+-------+
| ชื่อ-สกุล              | ตำแหน่ง                      | จำนวน  | ร้อยละ |
+---------------------+-----------------------------+--------+-------+
| 1. นายอนุโรจน์        | ประธานกรรมการ               | 3      | 4.67  |
| เสนีย์ประกรณ์ไกร       |                             | 50,000 |       |
|                     | กรรมการ                     |        | 3.60  |
| 2. นายจรัล เจตนลิน    |                             | 2      |       |
|                     | กรรมการ                     | 70,000 | 3.60  |
| 3. นายประพจน์        |                             |        |       |
| ลาภพิเชฐ             | กรรมการ                     | 2      | 3.60  |
|                     |                             | 70,000 |       |
| 4. นายวู ยู ติง        | กรรมการ                     |        | 3.60  |
|                     |                             | 2      |       |
| 5. นายจาง ยิง ฟู      | กรรมการ                     | 70,000 | 3.60  |
|                     |                             |        |       |
| 6. นายหลิว ปิง ซุง     | กรรมการ                     | 2      | 3.60  |
|                     |                             | 70,000 |       |
| 7. นางสาวอาภา       | กรรมการ                     |        | 2.33  |
| เสนีย์ประกรณ์ไกร       |                             | 2      |       |
|                     | ประธานกรรมการตรวจสอบ /      | 70,000 | 4.33  |
| 8. ผศ.ดร.พิพัฒน์       | กรรมการอิสระ                 |        |       |
| นนทนาธรณ์            |                             | 2      | 3.60  |
|                     | กรรมการตรวจสอบ /            | 70,000 |       |
| 9. นายศักดิ์ริน         | กรรมการอิสระ                 |        | 3.60  |
| ชูศักดิ์ตระกูล           |                             | 1      |       |
|                     | กรรมการตรวจสอบ /            | 75,000 |       |
| 10. ดร.อนุภาพ ถิรลาภ  | กรรมการอิสระ                 |        |       |
|                     |                             | 3      |       |
| 11. นายสมพร         |                             | 25,000 |       |
| หวานกิจเจริญ          |                             |        |       |
|                     |                             | 2      |       |
|                     |                             | 70,000 |       |
|                     |                             |        |       |
|                     |                             | 2      |       |
|                     |                             | 70,000 |       |
+---------------------+-----------------------------+--------+-------+
| รวม                 |                             | 3,0    | 40.13 |
|                     |                             | 10,000 |       |
+---------------------+-----------------------------+--------+-------+

การกำกับดูแลกิจการ

คณะกรรมการได้กำหนดนโยบายเกี่ยวกับการกำกับดูแลกิจการ
เนื่องจากเห็นว่าเป็นสิ่งที่มีความสำคัญและจำเป็นต่อการดำเนินธุรกิจให้มีการเจริญเติบโตที่ยั่งยืน
คณะกรรมการบริษัทฯ มีความมุ่งมั่นและตั้งใจที่จะปฏิบัติตามหลักการดังกล่าว
โดยได้กำหนดนโยบายและทิศทางการดำเนินงานของบริษัทฯ
ที่ให้ความสำคัญต่อระบบการควบคุมและการตรวจสอบภายใน
กำกับดูแลฝ่ายบริหารให้ดำเนินการตามนโยบายอย่างมีประสิทธิภาพเพื่อประโยชน์ในระยะยาวของผู้ถือหุ้น
ภายใต้กรอบข้อกำหนดของกฎหมายและจริยธรรมทางธุรกิจ
และได้นำหลักการการกำกับดูแลกิจการที่ดีสำหรับบริษัทจดทะเบียนปี 2549 มาใช้ ซึ่งแบ่งเป็น 5
หมวดดั้งนี้

1.  สิทธิของผู้ถือหุ้น

ในปี 2552 บริษัทมีการประชุมผู้ถือหุ้นทั้งหมด 1 ครั้ง คือ การประชุมสามัญประจำปี 2552
โดยกรรมการบริษัทฯ และกรรมการการตรวจสอบเข้าร่วมประชุมด้วยทั้งหมด 10 ท่าน
และมีตัวแทนของผู้สอบบัญชีเข้าร่วมประชุมด้วย บริษัทฯ
ได้จัดส่งหนังสือนัดประชุมพร้อมทั้งข้อมูลประกอบการประชุมตามวาระต่างๆ
ให้ผู้ถือหุ้นทราบล่วงหน้าเป็นเวลาไม่น้อยกว่า 14 วัน
หนังสือเชิญประชุมมีรายละเอียดครบถ้วนเพียงพอ มีความเห็นของคณะกรรมการในทุกวาระ
มีการบันทึกรายงานการประชุมครบถ้วนเพื่อให้ผู้ถือหุ้นตรวจสอบได้
ทั้งนี้บริษัทได้เผยแพร่หนังสือเชิญประชุมและรายงานการประชุมในเว๊ปไซด์ของบริษัทที่
www.thailuxe.com

ทั้งนี้ระหว่างปี 2552 บริษัทมีจัดการประชุมผู้ถือใบสำคัญแสดงสิทธิ TLUXE-W1 อีก 1 ครั้ง
โดยกรรมการบริษัทฯ และกรรมการการตรวจสอบเข้าร่วมประชุมด้วยทั้งหมด 11 ท่าน
เพื่อเปลี่ยนแปลงข้อกำหนดสิทธิของใบสำคัญแสดงสิทธิที่จะซื้อหุ้นสามัญของบริษัทฯ
ในหัวข้อวันกำหนดการใช้สิทธิ และระยะเวลาการใช้สิทธิ
เพื่อเป็นการรักษาสิทธิให้เป็นประโยชน์สูงสุดแก่ผู้ถือใบสำคัญแสดงสิทธิ TLUXE-W1

ในการประชุมผู้ถือหุ้น บริษัทฯ
จะจัดสรรเวลาการประชุมอย่างเหมาะสมและปฏิบัติต่อผู้ถือหุ้นทุกรายอย่างเท่าเทียมกันในการแสดงความคิดเห็นและตั้งคำถามใดๆ
ต่อที่ประชุมตามระเบียบวาระการประชุม และเรื่องที่เสนอ
รวมทั้งได้บันทึกประเด็นซักถามและข้อคิดเห็นที่สำคัญไว้ในรายงานการประชุมบริษัทฯ

2.  การปฏิบัติต่อผู้ถือหุ้นอย่างเท่าเทียมกัน

บริษัทเปิดโอกาสให้ผู้ถือหุ้นที่ไม่สามารถเข้าร่วมประชุม้ดวยตัวเองมอบฉันทะให้ผู้อื่นมาประชุมแทน
หรือสามารถเลือกกรรมการอิสระท่านใดท่านหนึ่งเข้าประชุมแทน
โดยใช้หนังสือมอบฉันทะที่บริษัทได้จัดส่งพร้อมหนังสือเชิญประชุมเพื่อความสะดวกในการเข้าร่วมประชุมของผู้ถือหุ้น
บริษัทได้นำระบบบาร์โค้ดมาใช้ในการลงทะเบียนเข้าร่วมประชุม
ซึ่งช่วยทำให้ระยะเวลาที่ใช้ในการลงทะเบียนของผู้ถือหุ้นสั้นลงและได้จัดเตรียมของว่างและเครื่องดื่มให้แก่ผู้ถือหุ้นในบริเวณลงทะเบียนก่อนการเริ่มประชุม

ในการประชุม
ประธานในที่ประชุมได้เปิดโอกาสให้ผู้ถือหุ้นแสดงความคิดเห็นและซักถามในเรื่องที่เกี่ยวข้องกับเรื่องที่พิจารณาในวาระนั้นๆ
และเปิดโอกาสให้ผู้ถือหุ้นได้เลือกกรรมการเป็นรายบุคคลในวาระการแต่งตั้งกรรมการบริษัทแทนกรรมการที่ครบกำหนดตามวาระ

บริษัทฯ มีนโยบายเรื่องการใช้ข้อมูลภายในซึ่งจำกัดให้รับรู้เฉพาะผู้บริหารระดับสูงเท่านั้น
และเปิดเผยต่อพนักงานของบริษัทฯ ตามความจำเป็นเท่าที่ต้องทราบในการปฏิบัติงาน
และกำหนดให้ผู้บริหารมีหน้าที่ต้องรายงานการถือหลักทรัพย์ตามประกาศของสำนักงานคณะกรรมการกำกับหลักทรัพย์และตลาดหลักทรัพย์
และตามประกาศของตลาดหลักทรัพย์แห่งประเทศไทย
รวมทั้งได้มีการควบคุมภายในเรื่องการใช้ข้อมูลภายในของบริษัทฯ
โดยมีนโยบายห้ามผู้บริหารทำการซื้อขายหุ้นของบริษัทฯ
ในกรณีที่ผู้บริหารได้รับทราบข้อมูลที่จะมีผลกระทบต่อราคาซื้อขายหลักทรัพย์ของบริษัทฯ

บริษัทให้ความสำคัญต่อระบบการตรวจสอบภายในทั้งในระดับบริหารและระดับปฏิบัติงาน
โดยมีแผนกตรวจสอบภายในทำหน้าที่ตรวจสอบเพื่อให้มั่นใจว่าการปฏิบัติงานหลักและกิจกรรมทางการเงินที่สำคัญของบริษัทฯ
ได้ดำเนินการตามแนวทางที่กำหนดและมีประสิทธิภาพ
รวมถึงตรวจสอบการปฏิบัติตามกฎหมายและข้อกำหนดที่เกี่ยวข้องกับบริษัทฯ (Compliance
Control)
และเพื่อให้หน่วยงานตรวจสอบภายในมีความเป็นอิสระสามารถทำหน้าที่ตรวจสอบและถ่วงดุลได้อย่างเต็มที่
คณะกรรมการจึงกำหนดให้แผนกตรวจสอบภายในรายงานผลการตรวจสอบโดยตรงต่อคณะกรรมการตรวจสอบ
และได้รับการประเมินผลงานจากคณะกรรมการตรวจสอบด้วย

3.  บทบาทของผู้มีส่วนได้เสีย

-   พนักงาน

บริษัทฯ ได้ปฏิบัติกับพนักงานอย่างเท่าเทียมเป็นธรรม โดยคำนึงถึงหลักสิทธิมนุษย์ชน การจ้างงาน
ให้สอดคล้องกับข้อกำหนดของกฎหมายและให้ผลตอบแทนและสวัสดิการที่เหมาะสม
มีการจัดการอบรมพัฒนาส่งเสริมพนักงาน มีการจัดตั้งกองทุนสำรองเลี้ยงชีพ
การให้ทุนการศึกษาแก่บุตร ธิดาของพนักงานที่เรียนดี รวมถึงการให้ทุนการศึกษาแก่พนักงานเอง
บริษัทให้สิทธิและการมีส่วนร่วมของพนักงาน
โดยพนักงานสามารถแสดงความคิดเห็นผ่านศูนย์รับข้อคิดเห็นในเว๊ปไซด์ของบริษัทหรือแจ้งเบาะแสใดๆ
หากมีการทุจริตในองค์กร ซึ่งความคิดเห็นดังกล่าวจะถูกส่งตรงยังคณะกรรมการตรวจสอบ

-   คู่ค้า

บริษัทฯ มีการซื้อสินค้าและบริการจากคู่ค้าโดยเป็นไปตามเงื่อนไขทางการค้า
รวมถึงการปฏิบัติตามสัญญาต่อคู่ค้าตามเงื่อนไขและข้อตกลงอย่างเคร่งครัด

-   ลูกค้า

บริษัทฯ เอาใจใส่และรับผิดชอบต่อลูกค้า
โดยรักษาคุณภาพและมาตรฐานในการผลิตและการให้บริการ สร้างผลิตภัณฑ์ที่มีคุณค่าให้กับลูกค้า
ให้ข้อมูลเกี่ยวกับสินค้าและบริการกับผู้บริโภคอย่างถูกต้องและเหมาะสม
รวมทั้งมีมาตรการในการเก็บรักษาความลับลูกค้าและมีบุคคลากรที่ทำหน้าที่รับคำร้องเรียนของลูกค้า

-   เจ้าหนี้

บริษัทปฏิบัติตามเงื่อนไขข้อตกลงเกี่ยวกับการซื้อขายสินค้า และการกู้ยืมอย่างเคร่งครัด
ไม่หาเหตุบ่ายเบี่ยงเพื่อให้การชำระเงินล่าช้าหรือผิดนัดชำระ

-   คู่แข่ง

บริษัทฯ ประพฤติตามกรอบกติกาการแข่งขันที่ดี รักษาบรรทัดฐานของข้อพึงปฏิบัติในการแข่งขัน
หลีกเลี่ยงวิธีการที่ไม่สุจริตเพื่อก่อให้เกิดความได้เปรียบในการแข่งขันที่ไม่เป็นธรรม
หรือทำลายคู่แข่งขัน

บริษัทฯ มีความรับผิดชอบต่อสภาพแวดล้อมของชุมชน และสังคม
มีการดำเนินการจัดการด้านสิ่งแวดล้อมภายในองค์กรและสังคมโดยมีมาตราการในการดูแลรักษาเครื่องใช้อุปกรณ์ในการดำเนินงานของบริษัทฯ
เพื่อป้องกันสภาพแวดล้อมจากมลภาวะที่เกิดขึ้น
บริษัทยังได้จัดตั้งหน่วยงานภายในและมอบหมายให้มีผู้รับผิดชอบโดยตรงดำเนินกิจกรรมด้าน CSR
เช่น การมอบทุนการศึกษาให้แกบุตร ธิดา ของลูกค้า, การสนับสนุนการศึกษา
การประมงโรงเรียน, โรงงานสีขาว, โรงงานสีเขียว, และรณรงค์การปลอดยาเสพติด

4.  การเปิดเผยข้อมูลและความโปร่งใส

คณะกรรมการให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส
และทั่วถึงทั้งรายงานข้อมูลทางการเงิน และข้อมูลทั่วไป
ตลอดจนข้อมูลสำคัญที่มีผลกระทบต่อราคาหลักทรัพย์ของบริษัทฯ โดยได้เผยแพร่ข้อมูลข่าวสารต่างๆ
ดังกล่าวเพื่อให้ผู้ลงทุนและผู้ที่เกี่ยวข้องได้รับทราบ
โดยผ่านช่องทางและการสื่อสารเผยแพร่ข้อมูลต่างๆ ของตลาดหลักทรัพย์ อย่างถูกต้องครบถ้วน
ภายในระยะเวลาที่กำหนด และเป็นไปตามเกณฑ์ที่
สำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทยกำหนด

ทั้งนี้บริษัทได้มีการเปิดเผยรายงานประจำปีทั้งในภาษาไทยและภาษาอังกฤษผ่านช่องทางเว็ปไซด์ของบริษัท
รวมทั้งคณะกรรมการได้จัดให้มีรายงานความรับผิดชอบของคณะกรรมการต่อรายงานทางการเงินแสดงควบคู่กับรายงานของผู้สอบบัญชีในรายงานประจำปีนั้นด้วย

บริษัทฯ ได้มอบหมายให้ผู้บริหารระดับสูงทำหน้าที่บริหารงานด้านลงทุนสัมพันธ์
ผู้ลงทุนสามารถติดต่อขอทราบข้อมูลบริษัทได้ที่โทร 0-2266-4725 หรือที่ e-mail address:
bkk@thailuxe.com

5.  ความรับผิดชอบของคณะกรรมการ

คณะกรรมการบริษัทฯ มีทั้งหมด 12 ท่าน ประกอบด้วยกรรมการที่เป็นอิสระจำนวน 5 ท่าน
กรรมการที่เป็นผู้บริหาร จำนวน 3 ท่าน และกรรมการที่ไม่เป็นผู้บริหารจำนวน 4 ท่าน
ซึ่งเป็นตัวแทนจากกลุ่มผู้ถือหุ้นต่างๆ ที่ส่งมา จึงมีการถ่วงดุลอำนาจอย่างเพียงพอ

คณะกรรมการเป็นผู้กำหนดทิศทางธุรกิจ แผนธุรกิจ แผนการลงทุน และการจัดหาแหล่งเงินทุน
ตลอดจนกำกับดูแลควบคุมและติดตามการปฏิบัติงานให้เป็นไปตามแผนธุรกิจ
และเพื่อขจัดความขัดแย้งทางผลประโยชน์
กรรมการที่มีส่วนได้เสียในแต่ละเรื่องจะไม่มีสิทธิออกเสียงหรือตัดสินใจใดๆ ในเรื่องนั้นๆ

คณะกรรมการได้จัดทำคู่มือจริยธรรมธุรกิจ เพื่อให้กรรมการและพนักงานทุกคนรับทราบ
และเข้าใจถึงมาตรการปฏิบัติต่อบริษัทฯ ผู้มีส่วนได้เสียทุกกลุ่ม และสาธารณชนและสังคม

ประธานกรรมการบริษัทฯ ยังเป็นกรรมการผู้จัดการใหญ่
เนื่องจากมีประสบการณ์ในธุรกิจที่บริษัทฯดำเนินการ
อย่างไรก็ตามในอนาคตจะมีการกำหนดให้ประธานกรรมการและกรรมการผู้จัดการไม่เป็นบุคคลเดียวกันเพื่อความเป็นอิสระของประธานกรรมการ
และเพื่อเป็นการแบ่งแยกอำนาจหน้าที่ในการกำหนดนโยบายการกำกับดูแล
รวมถึงการบริหารงานประจำออกจากกันอย่างชัดเจน

บริษัทฯ ได้กำหนดให้มีการประชุมคณะกรรมการอย่างน้อยไตรมาสละ 1 ครั้ง
และมีการประชุมพิเศษเพิ่มตามความจำเป็น โดยมีการกำหนดวาระชัดเจนล่วงหน้า
และมีวาระพิจารณาติดตามผลการดำเนินงานเป็นประจำโดยมีการจัดหนังสือเชิญประชุมพร้อมระเบียบวาระการประชุมก่อนการประชุมเป็นระยะเวลาล่วงหน้าไม่น้อยกว่า
7 วัน ก่อนวันประชุมทุกครั้ง
เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุมโดยในปี 2552 ที่ผ่านมา
คณะกรรมการมีการประชุมตามวาระปกติจำนวน 4 ครั้ง

คณะกรรมการบริษัทฯ ได้มีการแต่งตั้งคณะกรรมการตรวจสอบ ซึ่งประกอบด้วยกรรมการอิสระ 3
ท่านเพื่อช่วยในการกำกับดูแลกิจการของบริษัทฯ
ดูแลรับผิดชอบเกี่ยวกับคุณภาพของรายงานทางการเงินและระบบการควบคุมภายใน
รวมทั้งมีการแต่งตั้งคณะกรรมการสรรหาและกำหนดค่าตอบแทนเพื่อช่วยในการสรรหาผู้ที่มีคุณสมบัติเหมาะสมในการดำรงตำแหน่งกรรมการบริษัทฯ
และค่าตอบแทนที่เหมาะสมสำหรับกรรมการบริษัทฯ บริษัทฯ
ได้กำหนดนโยบายค่าตอบแทนไว้อย่างชัดเจนและโปร่งใส
โดยค่าตอบแทนอยู่ในระดับเดียวกับอุตสาหกรรมและเหมาะสมกับหน้าที่และความรับผิดชอบที่ได้รับมอบหมาย
รวมทั้งอยู่ในระดับที่สูงเพียงพอที่จะดึงดูดและรักษากรรมการที่มีคุณสมบัติที่ต้องการได้
ค่าตอบแทนกรรมการจะถูกนำเสนอที่ประชุมผู้ถือหุ้นเพื่อพิจารณาและอนุมัติขั้นสุดท้าย
อำนาจและหน้าที่ของคณะกรรมการตรวจสอบ
และคณะกรรมการสรรหาและกำหนดค่าตอบแทนเป็นไปตามรายละเอียดในเรื่องโครงสร้างการจัดการ
ทั้งนี้ในปี 2552 ที่ผ่านมา มีการประชุมคณะกรรมการตรวจสอบทั้งหมด 5 ครั้ง
มีการประชุมคณะกรรมการสรรหาและกำหนดค่าตอบแทนทั้งหมด 4 ครั้ง

ส่วนค่าตอบแทนผู้บริหารเป็นไปตามหลักการและนโยบายที่คณะกรรมการบริษัทฯ กำหนด
ซึ่งเชื่อมโยงกับผลการดำเนินงานของบริษัทฯ และผลการดำเนินงานของผู้บริหารแต่ละท่าน
มีกระบวนการพิจารณาค่าตอบแทนที่เหมาะสม
โดยใช้ข้อมูลค่าตอบแทนของบริษัทฯในอุตสาหกรรมเดียวกัน และมีขนาดใกล้เคียงกัน
รวมทั้งผลการประกอบการของบริษัทฯ ประกอบการพิจารณา

คณะกรรมการบริษัทฯ เป็นผู้รับผิดชอบต่องบการเงินของบริษัทฯ
และสารสนเทศทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายบัญชีที่เหมาะสมและที่ปฏิบัติอย่างสม่ำเสมอ
และใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการได้จัดให้มีการดำรงรักษาไว้ซึ่งระบบการควบคุมภายในที่มีประสิทธิผล
เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง ครบถ้วน
และเพียงพอที่จะดำรงรักษาไว้ซึ่งทรัพย์สินและเพื่อให้ทราบจุดอ่อนเพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ

คณะกรรมการมีความเห็นว่าระบบการควบคุมภายในของบริษัทฯ
โดยรวมอยู่ในระดับที่น่าพอใจและสามารถสร้างความเชื่อมั่นได้ของงบการเงินของบริษัทฯความสัมพันธ์ของผู้ลงทุน

5.  ความรับผิดชอบต่อสังคม

บริษัทฯ ยึดถือจรรยาบรรณในการดำเนินธุรกิจที่มุ่งมั่นรับผิดชอบต่อสังคม
สิ่งแวดล้อมและความปลอดภัย บริษัทฯ ตระหนักดีถึงโอกาสที่ได้รับจากประเทศชาติ
สังคมและชุมชนรอบข้าง ดังนั้น ตลอดระยะเวลาของการดำเนินธุรกิจ
จึงถือเป็นหน้าที่สำคัญประการหนึ่งของบริษัทฯ ที่จะต้องให้การสนับสนุนกิจกรรมต่าง ๆ ของชุมชน
โดยร่วมกับพนักงาน ผู้นำชุมชน และองค์กรต่าง ๆ กระทำกิจกรรมที่เป็นประโยชน์
ทั้งนี้เพื่อช่วยพัฒนาคุณภาพชีวิตของชุมชนให้ดีขึ้นตามลำดับ

ในรอบปี 2552 บริษัทฯ ได้ยึดถือแนวทางปฏิบัติเดิมในรอบปี 2551
ทั้งนี้เพื่อสานต่อปณิธานและความมุ่งมั่นไปสู่ความสำเร็จ
โดยได้จัดทำและร่วมสนับสนุนในการดำเนินกิจกรรมต่าง ๆ
ที่เป็นการอุทิศและทำประโยชน์ให้กับชุมชนและองค์กรเพื่อสาธารณประโยชน์โดยไม่หวังผลตอบแทน
เน้นการพัฒนาสังคมไปในด้านต่างๆ โดยใช้หลักกลยุทธ์เดิม คือ หลัก 4 “E” ซึ่งประกอบด้วย
การศึกษา หรือ Education  สิ่งแวดล้อมหรือ Environment การอนุรักษ์พลังงาน หรือ Energy
Conservation และ การส่งเสริมให้พนักงานมีส่วนร่วมในการทำกิจกรรมเพื่อสังคม หรือ
Employee Engagement ซึ่งมีแนวทางประกอบด้วย

Education – ด้านการศึกษา

บริษัทฯ
เชื่อมั่นว่าการพัฒนาคุณภาพของเยาวชนเพื่อเป็นกำลังสำคัญในอนาคตเป็นสิ่งจำเป็นอย่างยิ่งสำหรับทุกประเทศ
ด้วยเหตุนี้ บริษัทฯ จึงส่งเสริมและพัฒนาการศึกษาของเยาวชนและชุมชน
เพื่อช่วยยกระดับมาตรฐานการศึกษาของไทย  โดยสนับสนุน จัดตั้งและดำเนินโครงการต่าง ๆ
มาตลอดระยะเวลากว่า 20 ปี   โครงการที่ดำเนินการได้แก่ การมอบทุนการศึกษาให้แก่พนักงาน
บุตรพนักงาน และนักเรียนนักศึกษาจากสถาบันการศึกษาต่าง ๆ อย่างต่อเนื่อง  
การสนับสนุนอุปกรณ์การศึกษาแด่โรงเรียนบ้านหนองชุมพล , โรงเรียนบ้านมณีเลื่อน ,
โรงเรียนเพชรบุรีปัญญานุกูล ฯลฯ โครงการประมงโรงเรียน

Environment - ด้านการอนุรักษ์สิ่งแวดล้อม

การอนุรักษ์ทรัพยากรธรรมชาติถือเป็นภารกิจสำคัญสำหรับชาวไทยลักซ์
รวมถึงการมุ่งมั่นพัฒนาและรักษาแหล่งทรัพยากรพลังงานของไทยให้มีความปลอดภัยและมีเสถียรภาพสูงสุด
โดยบริษัทฯ ได้จัดทำโครงการอนุรักษ์สิ่งแวดล้อมหลายโครงการ ซึ่งในรอบปีมีโครงการที่สำคัญได้แก่
โครงการอนุรักษ์ลุ่มน้ำแม่กลอง โครงการปลูกเสริมป่าเฉลิมพระเกียรติภายในโรงงาน  
โครงการปลูกป่าชายเลนแหลมผักเบี้ยเพื่อฟื้นฟูป่าชายเลนทะเลบ้านแหลม
การให้การสนับสนุนโครงการปลูกตาลล้านต้นของจังหวัดเพชรบุรี        

Energy Conservation - การอนุรักษ์พลังงาน

บริษัทฯ
ตระหนักดีว่าบริษัทมีหน้าที่ส่งเสริมและสนับสนุนการใช้ทรัพยากรพลังงานอย่างพอเพียงและมีประสิทธิภาพสูงสุด
เพื่อให้ทรัพยากรอันทรงคุณค่าเหล่านี้ตกทอดสู่ชนรุ่นหลังสืบไป บริษัทฯ
ได้จัดกิจกรรมหลายประเภทเพื่อกระตุ้นให้ชุมชนมีส่วนร่วมในการอนุรักษ์พลังงาน เช่น
โครงการประหยัดพลังงาน โครงการจัดหาพลังงานทดแทน เป็นต้น

Employee Engagement – การส่งเสริมให้พนักงานมีส่วนร่วมในกิจกรรมเพื่อสังคม

เป็นอีกภารกิจหนึ่งที่บริษัทฯ
ยึดถือและสำนึกในการมีส่วนร่วมแบ่งเบาความทุกข์ยากและความเดือดร้อนของพี่น้องชาวไทยในภาวะวิกฤตต่าง
ๆ เท่าที่ฐานะของภาคเอกชนหนึ่งจะพึงกระทำ อันได้แก่
การเข้าร่วมปลูกป่าชายเลนกับกรมทรัพยากรธรรมชาติและสิ่งแวดล้อม
โครงการช่วยเหลือผู้ติดเชื้อเอดส์ การร่วมรณรงค์ต่อต้านยาเสพติด
 การช่วยเหลือผู้ประสบภัยจากอุทกภัย และภัยหนาว
การให้ความช่วยเหลือเด็กด้อยโอกาสหรือถูกทอดทิ้งด้วยโครงการเด็กดีใจกับผู้ใหญ่ใจดี
จัดกิจกรรมต่าง ๆ เพื่อความเพลิดเพลิน การแสดงออกซึ่งความสามารถของเด็ก
การให้ทุนการศึกษา ทุนอาหารกลางวัน
โครงบริจาคโลหิตช่วยชีวิตเพื่อนมนุษย์โดยรวมกับสภากาชาดไทย เป็นต้น

นอกจากกลยุทธ์ 4 “E” บริษัทฯ
ยังได้เล็งเห็นถึงความปลอดภัยของบุคลากรภายในซึ่งเป็นหัวใจสำคัญ จึงได้บัญญัติ
ความเป็นเลิศในการปฏิบัติงานด้านมาตรฐานความปลอดภัย ขึ้น โดยให้นิยาม
"ความเป็นเลิศในการปฏิบัติงาน" หรือ Operational Excellence (OE)
ไว้ว่าเป็นระบบการบริหารด้านความปลอดภัย อาชีวอนามัย สิ่งแวดล้อม ความเชื่อถือและไว้วางใจ
ตลอดจนความมีประสิทธิภาพของกระบวนการทำงานเพื่อให้บรรลุผลการดำเนินงานที่เป็นเลิศเทียบเท่ามาตรฐานสากล
ความมุ่งมั่นต่อ "ความเป็นเลิศในการปฏิบัติงาน"
ได้รับการปลูกฝังอยู่ในเรื่องของการปกป้องคุ้มครองคุณภาพชีวิตและสิ่งแวดล้อม

บริษัทฯ มีการพัฒนาศักยภาพของบุคลากรทั่วทั้งองค์กร
เพื่อให้ได้มาซึ่งความเป็นเลิศในการปฏิบัติงานและรักษาระดับความเป็นเลิศนั้นให้คงอยู่ตลอดไป
ซึ่งสิ่งนี้นอกจากต้องอาศัยวิสัยทัศน์ของผู้บริหารและการมีส่วนร่วมของพนักงานเป็นประกอบที่สำคัญ
บริษัทฯ จึงปลูกฝังวัฒนธรรมที่ให้ทุกคนเชื่อว่าอุบัติเหตุทุกประเภทสามารถป้องกันได้ และภาวะ
"ปลอดอุบัติเหตุ" หรือ "Zero Incidents" นั้นอยู่ในวิสัยทัศน์ที่เป็นไปได้
โดยองค์ประกอบทั้งหมดนี้จะส่งเสริมให้บริษัทฯ เราบรรลุเป้าหมายของ
"ความเป็นเลิศในการปฏิบัติงาน" ซึ่งผลของการดำเนินการนี้ทำให้บริษัทฯ
ได้รับการคัดเลือกให้เป็นสถานประกอบการดีเด่นด้านความปลอดภัยระดับจังหวัดในปี 2552
ซึ่งบริษัทฯ มุ่งมั่นที่จะดำเนินการไปสู่ระดับประเทศในปีถัดไป

บุคลากร

+----------------------------+--------------------+--------------------+
|                            | ปี 2551             | ปี 2552             |
+----------------------------+--------------------+--------------------+
| จำนวนพนักงาน ณ วันสิ้นปี (คน)   | 402                | 413                |
|                            |                    |                    |
| ค่าใช้จ่ายเกี่ยวกับพนักงานสำหรับปี  | 79,324             | 76,383             |
| (พันบาท)                    |                    |                    |
+----------------------------+--------------------+--------------------+

นโยบายในการพัฒนาพนักงาน

พัฒนาทรัพยากรบุคคลโดยการให้การศึกษาและฝึกอบรมอย่างต่อเนื่องเพื่อให้พนักงานทุกคนมีทักษะและความรู้เหมาะสมกับการปฏิบัติงานที่ได้รับมอบหมาย

1.  พัฒนาการทำงานเป็นทีมโดยให้พนักงานทุกระดับมีส่วนร่วมในการแก้ปัญหาและเสนอแนะแนวทางเพื่อการดำเนินการให้บรรลุตามนโยบายที่กำหนด

2.  พัฒนาจากพนักงานไปสู่สายการบริหารการจัดการอย่างมืออาชีพ

3.  พัฒนาจากพนักงานไปสู่สายผู้ชำนาญการ

การควบคุมภายใน

ในการประชุมคณะกรรมการบริษัทฯ ครั้งที่ 1/2553 เมื่อวันที่ 22 กุมภาพันธ์ 2553
โดยมีคณะกรรมการตรวจสอบทั้งสามท่านเข้าร่วมประชุมนั้น
คณะกรรมการตรวจสอบได้ประเมินระบบการควบคุมภายในโดยการซักถามข้อมูลจากฝ่ายบริหารสรุปได้ว่า
จากการประเมินระบบการควบคุมภายในของบริษัทฯ ในด้านต่างๆ 5 ด้านคือ

1.  องค์กรและสภาพแวดล้อม

2.  การบริหารความเสี่ยง

3.  การควบคุมการปฏิบัติงานของฝ่ายบริหาร

4.  ระบบสารสนเทศและการสื่อสารข้อมูล

5.  ระบบการติดตาม

คณะกรรมการเห็นว่า บริษัทฯ มีระบบการควบคุมภายในอย่างเพียงพอแล้ว
รวมทั้งในเรื่องการทำธุรกรรมกับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าวข้างต้น
ทั้งนี้ฝ่ายตรวจสอบภายในได้มีการสอบทานการปฏิบัติงานของหน่วยงานต่างๆ
และหากพบข้อบกพร่องใดๆ ที่มีสาระสำคัญก็จะนำรายงานโดยตรงต่อคณะกรรมการตรวจสอบ

ในปี 2552 โดยรายงานข้อสังเกตุและข้อเสนอแนะที่พบจากการตรวจสอบจากผู้สอบบัญชี
ไม่มีระบุพบข้อบกพร่องที่เป็นสาระสำคัญ